Emin Milli

Emin Milli (Emin Abdullayev) — Azərbaycan insan hüquqları müdafiəçisi, bloqqer. 2012-ci ildə ölkəni tərk etmiş və Almaniyaya köçmüşdür. Bundan sonra Emin Milli Almaniyada yaradılan "Meydan TV" media resursunun rəhbəri kimi fəaliyyət göstərmiş, 2019-cu ildə isə həmin təşkilatla vidalaşmışdır.

 Həyatı 
Emin Milli 1979-cu ildə Bakıda doğulub. Əslən neftçalalıdır. 1999-cu ildə Bakı Dövlət Universitetinin Beynəlxalq Hüquq və Beynəlxalq Münasibətlər fakültəsini bitirib, 2001–2002-ci illərdə Almaniyada oxuyub və Avropa Saarbruecken Hüquq Məktəbində magistr dərəcəsi alıb. 1999–2000-ci illərdə Bakıda Beynəlxalq Respublikaçılar İnstitutunda koordinator, 2002–2004-cü ildə Fridrix Ebert Fondunun Azərbaycan üzrə direktoru işləyib. 2002–2004-cü illərdə Avropa Şurasının Azərbaycanda siyasi məhbuslar üzrə hüquqşünası və məsləhətçisi olub. 2005-ci ildə ATƏT-in Demokratik Təsisatlar və İnsan Haqları Bürosunun seçki müşahidə missiyasının siyasi təhlilçisinin köməkçisi işləyib. "Alumni Network" Gənclər Şəbəkəsinin nümayəndəsi, "ANTV" (Alumni Network TV) şəbəkəsinin təsisçilərindən biridir.

12 ildən sonra Azərbaycana qayıtmışdır.

 Həbsləri 
 2009-cu il iyul ayının 8-də "Ol" Gənclər Hərəkatının həmtəsisçisi olan Adnan Hacızadə ilə birlikdə Bakının Səbail rayonu ərazisində yerləşən "Lebanes" restoranında baş vermiş davada günahkar bilinib, onların barəsində Azərbaycan Cinayət Məcəlləsinin 127.2.3 (qəsdən sağlamlığa az ağır zərər vurma) və 221.2.1 (xuliqanlıq) maddələri ilə cinayət işi açılıb. Cinayətdə təqsirli bilinərək Səbail Rayon Məhkəməsinin 11 noyabr 2009-cu il tarixli qərarı ilə 2 il 6 ay müddətinə azadlıqdan məhrum edilib.Emin Milli internet yoxluğundan şikayətçidir  2010-cu il noyabrın 19-də Salyan Rayon Məhkəməsində həbs müddətinin yarısını bitirdikdən sonra azadlığa buraxılması ilə bağlı şikayətinə baxılıb. Məhkəmə azadlığa buraxılması ilə bağlı qərar qəbul edib və məhkəmə zalından azadlığa buraxılıb.
 Bakıda sülh nümayişlərçilərə qarşı güc istifadə etməyə qarşı aksiyada iştrak etdiyi üçün 2012-ci ilin yanvar ayının 27-də 15 sutkaya həbs olundu.Газета "Həftə-Неделя" (№ 4 (731) 01.02.2013–07.02.2013), "AZƏRBAYCAN" nəşriyyatı.

 Həmçinin bax 
 Meydan TV

 İstinadlar 

Kateqoriya:Azərbaycanlı bloqqerlər
Kateqoriya:İnsan hüquqları aktivistləri
Kateqoriya:Azərbaycanlı məhbuslar və məhkumlar
Kateqoriya:Azərbaycanda Amnesty International tərəfindən vicdan məhbusu elan edilmiş şəxslər
Kateqoriya:Azərbaycandan Almaniyaya mühacirət edənlər
Kateqoriya:Azərbaycan aktivistləri
Kateqoriya:Azərbaycan demokratiya aktivistləri